Exqrch/javanese-Komodo-pixelgpt huggingface dataset:
Wonten ing taun 1807, tiyang sepuhipun Johns Hopkins' ingkang nganut agama Quaker mbebasaken budakipun
Kulawarga punika ugi ngrawat budk ingkang kirang séhat
Minangka anggota saking komunitas Quaker, tiyang sepuhipun minangka salah satunggal ingkang mutusaken saperlu nindakaken emasipasi budakipun lan ugi nyuwun dhumateng anggota sansèipun ingkang kapingin gabung kaliyan komunitas punika nindakaken bab ingkang sami
Amargi emansipasi punika pendidikan John lan kakangipun kaganggu
Kekalih rayi-raka punika kedah makarya wonten ing perkebunan sasampunipun wangsul saking sekolah
Johns ugi sampun biyasa tulung-tinulung lan ugi ngrawat rayi-rayinipun
Johns Hopkins mbiyantu ibunipun nalika bapakipun tilar donya rikala taun 1814
Ibunipun sèda taun 1846, satunggal taun sasampunipun putra ingkang paling sepuh, Joseph, ingkang ugi sèda
Piyambakipun ugi kathah mbiyantu sadhèrèk-sadhèrakipun ingkang sampun sepuh utawi gadhah kabetahan finansial
Sasampun piyambakipun nilaraken perkebunan, Hopkins kerja wonten ing bisnis grosiran pakdhenipun
Bisnis sukses kapisanan sukses nalika pakdhenipun tindak Perang 1812
Nalika dumunung wonten ing dalem pakdhenipu, piyambakipun tresna kaliyan sadhèrèkipun, Elizabeth Hopkins
Wonten ing Quakers penilaian tumrap palakrama antawising sepupu ingkang celak lan tiyang sepuh Elizabeth boten ngidinaken kekalihipun kanggé palakrama
Kekalihipun janji boten badhé palakrama kaliyan tiyang sanès lan tetep lajang salawasing gesangipun
Sami kaliyan anggota kulawarga ingkag sanès, Johns ugi nyamektakaken griya kanggé Elizabeth nalika sampun sepuh
Elizabeth gesang dumugi piyambakipun tilar donya nalika taun 1889, antawis 15 taun sasampunipun Johns tilar donya
Sasampun piyambakipun nilaraken bisnis pakdhenipu, Hopkins lan Benjamin Moore, ugi satunggalng anggota Quaker, nglampahaken bisnis sesarengan
Bisnis mau lajeng dados Hopkins & Brothers nalika Moore mbatalaken kerja samanipun lan ngandharaken bilih Johns langkung remen kaliyan bandha tinimbang kaliyan piyambakipun.
Préfèktur Iwate Préfèktur Iwate (岩手県, Iwate-ken) inggih punika satunggaling prefektur Jepang ingkang mapan wonten ing Wewengkon Tohoku, Pulo Honshu, Jepang
Kutha krajanipun punika Morioka
Rumiyin Iwate punika péranganing Provinsi Mutsu lan dados péranganing kamaharajan nalika taun 800
Nalika periode Jomon prefektur punika kalebet wewengkon ingkang kathah "pemancingan" lan "perburuan"
Wewengkon punika ugi dinggèni déning Suku Emishi ing Dataran Rendah Kitakami
Suku Emishi ingkang dipuntarjemahaken minangka "kodhok barbar" utawi "urang barbar" wonten ing bahasan literatur kontemporèr gesang tanpa panjajahan mawi basa ingkang béda, saged ugi varian saking Basa Jepang Tua utawi Ainu
Suku mau kawéntar amargi karakter ingkang rikat muring lan wantun sanget nalika perang
Boten dipunmangertosi menapa suku mau leres boten naté dipunjajah, nanging wonten prakiraan bilih suku mau kalebet salah satunggal suku ingkang nyawiji ing ngandhaping satunggaling kraton
Prakiraan paling ageng punika bilih Suku Emishi aktif nglampahi panyadéan kaliyan Nara lan Kyoto
Wonten ingkang ngandharaken bilih "perdagangan" punika kalebet bebungah lan minangka walesan dipunparingi gaman
Suku Emishi punika ternak jaran, tani beras, nambang emas, damel piranti saking wesi, lan nyadé piranti impor
Jaran gadhah Suku Emishi langkung ageng tinimbang jaran pundi kemawon ingkang wonten ing Jepang, dipunprakirakaken asalipun saking njawi nagari
Suku Emishi ugi gadhah gayutan kaliyan Shina lan Koréa
Prefektur Iwate madep ing Samodra Pasifik ing sisih wétan lan winatesan kaliyan Prefektur Aomori ing sisih lor, Prefektur Akita ing sisih kulon, lan Prefektur Miyagi ing sisih kidul
Prefektur punika gadhah pagunungan ing pérangan kulon, lor, lan wétan mawi lembah Lèpèn Kitakami ingkang mili saking lor mangidul ngliwati pérangan tengan Prefektur Iwate lan kalebet kutha krajanipun
Pasisirnipun curam sanget lan kathah watu ugi kalebet tlatah alit ing antawisipun pagunungan lan sagara
Wonten 14 kutha ingkang wonten ing Prefektur Iwate, inggih punika ; Kutha alit lan désa
Ing ngandhap punika kalebet kutha alit lan désa ing saben distrik
Industri ing Iwate musat ing kiwa-tengené Morioka babagan semikonduktor lan manufaktur komunikasi
Préfèktur Kagoshima Préfèktur Kagoshima (鹿児島県, Kagoshima-ken) inggih punika satunggaling prefektur Jepang ingkang mapan wonten ing Pulo Kyushu, Jepang
Wewengkon prefektur punika madep kaliyan Laut Cina Timur ndawa saking kulon mangétan
Kutha krajanipun punika Kagoshima
Ing prefektur punika wonten Yakushima ingkang sampun dipunakoni déning Situs Warisan Donya UNESCO, Pusat Antariksa Tanegashima, lan Gunung Kirishima
Prefektur Kagoshima winatesan kaliyan Prefektur Kumamoto lan Prefektur Miyazaki
Prefektur Kagoshima mapan wonten ing dharatan Kyushu (laladan Satsuma lan Osumi) ugi pulo-pulo "terpencil" ingkang dipunwastani KapuloanSatsunan (laladan Tanegashima lan Yakushima, ugi wewengkon Amami)
Ing prakiraan cuaca, Kagoshima kapérang dados kalih inggih punika: wewengkon Satsuma, Ōsumi, Tanegashima, Yakushima, sarta wewengkon Amami
Prefektur Kagoshima sugih amrih sumber daya alam (SDA)
Kathahipun lemah ing dharatan Kagoshima punika asalipun saling bledhug lan wedhi vulkanik ingkang gampil nyerep toya
Prefektur punika gadhah sakedhik dhataran andhap awit saking punika kutha-kutha Prefektur Kagoshima ingkang wonten ing dharatan Kyusu dipunubengi déning gunung-gunung ingkang nyebar tebih antawisipun satunggal kaliyan sanèsipun
Saking kidul mengalèr, wewengkon prefektur punika dawanipun 600 km, kanthi dawa garis pasisir 2.772 km
Ing prefektur punika wonten laladan mawi salju kados kutha Isa, Kagoshima, nanging Kepuloan Amami mawi iklim subtropis
Nalika mangsa adhem, wewengkon prefektur ing dharatan Kyushu mawi iklim anget
Sewalikipun ing mangsa panas, wewengkon prefektur punika pikantuk kathah cahya srengéngé lan mawi curah jawah ingkang inggil
Sanajan kawéntar minangka laladan subtropis, Ujung Satsuma adep-adepan kaliyan Laut Cina Timur
Nalika mangsa adhem, amargi arah angin muson ingkang mbeta awan salju, pusat kutha Kagoshima kadang kala mandhap salju
Tanggal 6 Januari 1986, salju ing kutha Kagoshima dumugi 23 cm kandelipun
Ing saben taun, salju ugi numpuk ing pérangan dhataran Tanegashima ugi kadang kala mandhap salju lan kalebet laladan paling kidul ing Jepang ingkang wonten salju
Ing kutha Amami ingkang mapan langkung mangidul, kacathet naté wonten salju ing tanggal 12 Fèbruari 1901
Nalika wulan Maret 2005, salju naté numpuk ing laladan pagunungan Amami Ōshima
Sanajan makaten, wontenipun salju ing Amami Ōshima boten naté dipuncathet déning Badan Meteorologi Jepang
Kepuloan Satsunan kapérang dados 605 pulau, Kepuloan Ōsumi (kalebet Tanegashima lan Yakushima), Kepuloan Tokara, lan Kepuloan Amami
Pulo paling lor punika Pulo Shishi, pulo paling kidul punika Pulo Yoron
Déné Pulo paling ageng inggih punika Amami Ōshima, slajeng pulo paling alit ingkang dinggeni déning manungsa punika Shinjima
Prefektur Kagoshima punika prefektur kanthi cacahing onsen ingkang kathah piyambak angka kalih ing Jepang bibar Prefektur Oita
Prefektur punika gadhah gunung geni aktif kaliyan 2.730 sumber toya panas
Saking jaman rumiyin, Sakurajima dipunsebat ugi Kagoshima.
Tembung "Kagoshima" dipunserat mawi aksara kanji kanggé "rusa" lan "anak", amargi ing pulo ("shima") punika kapanggih kathah anak rusa
Kajawi punika, ing Basa Jepang "kagu" ateges "gunung geni"
Sakurajima punika gunung geni, saéngga kawéntar minangka pulo gunung geni
Ing Pulo Sakurajima rumiyinipun kalebet papanipun "pelaut" ("kako") saéngga dipunsebat pulo pelaut ("kakoshima")
Préfèktur Nara Prefektur Nara inggih punika satunggaling prefektur ingkang mapan wonten ing pérangan kilèn tengah Ujung Kii, Pulo Honshu, Jepang
Kutha krajanipun punika Nara
Prefektur Nara dumadi nalika taun 1887 mapan ing wewengkon tilas Provinsi Yamato
Nara kathah dinggèni déning "penglaju" ingkang nyambut damel ing kutha Osaka ingkang tetanggan
Kutha krajan kuna Jepang mapan wonten ing Nara, wiwit saking Asuka-kyō, Fujiwara-kyō (694–710), lan Heijō-kyō (710–784)
Astana kamaharajan kala punika ngirim utusan lan pelajar dhateng Dinasti Sui lan Dinasti Tang
Nalika abad kaping 7, Nara dados papan manggon kanggé para imigran, mliginipun imigran saking Baekje ingkang lumayu saking perang ing Ujung Koréa
Nalika taun 784, Kaisar Kammu nemtokaken supados mindhah kutha krajan dhateng Nagaoka-kyō ing Provinsi Yamashiro, nanging boten dangu bibar pamindahan mau lajeng ibu kotanipun dipunpindhah malih nalika taun 794 dhateng Heian-kyō minangka pratandha kawiwitanipun jaman Heian
Kuil-kuil ing Nara kelebet kekuwatan pulitik wonten ing papréntahan, saéngga Nara pikatuk jejuluk "kutha krajan kidul" (Nanto) kanggé mbédakaken kaliyan Heian-kyō ingkang mapan ing sisih lèr
Ngancik ing pungkasan jaman Heian, Taira no Shigehira, putra saking Taira no Kiyomori dipunpréntah déning bapakipun supados mbrantas kekuwatan mawi gaman saking kuil-kuil Buda Kōfuku-ji lan Tōdai-ji ingkang paring panjurung "kelompok oposisi" pimpinanipun Pangeran Mochihito
Awit saking punika wonten bentrokan antawisipun klan Taira lan gabungan kuil Nara nalika taun 1180 ingkang kapungkasan kanthi kobongipun Kōfuku-ji lan Tōdai-ji
Ing puncak jayanipun klan Minamoto lan pambentukan Keshogunan Kamakura, pambangunan malih Nara pikantuk sokongan saking Minamoto no Yoritomo
Kōfuku-ji dados kuil kulawarga klan Fujiwara sarta kanthi "de facto" kuil utami ing Provinsi Yamato
Sesarengan kaliyan leresipun Kōfuku-ji lan Tōdai-ji, satunggaling kutha mekar ing antawisipun kalih kuil
Nara nglampahi kerisakan nalika jaman Nanboku-chō
Kaisar Go-Daigo ndadosaken Yoshino minangka markas perlawanan dhumateng kekuasaan Astana Lor
Rebutan kekuwaosan ugi kadadosan ing Kōfuku-ji ingkang kabelah dados ingkang njurung yang terbelah menjadi pendukung Pura Lor lan Astana Kidul dumugi Astana Kidul ngaku nyerah ing taun 1392
Zaman Sengoku lan jaman Edo
Provinsi Yamato kacau malih nalika sedawaning jaman Sengoku
Tōdai-ji dipunobong malih nalika taun 1567, nalika Matsunaga Hisahide gadhah kekajengan ngrebut kekuwaosan saking klan Miyoshi ingkang dados majikanipun
Bibar naté dipunpréntah déning Tsutsui Junkei lan Toyotomi Hidenaga ingkang dipunangkat déning Toyotomi Hideyoshi, pungkasan Kutha Nara dipunpréntah déning Keshogunan Tokugawa
Préfèktur Niigata Préfèktur Niigata inggih punika satunggaling prefektur ingkang wonten ing Jepang
Kanthi Kutha krajanipun mapan wonten ing Niigata
Nalika taun 2005, wiyaripun Prefektur Niigata punika 12.582 km² kanthi jumlah penduduk gunggungipun 2.444.108 jiwa mawi angka "kepadatan penduduk" 194 jiwa/km²
Prefektur Niigata mapan ing 240 km saking Laut Jepang saking kidul-kulon (barat daya) dhateng lor-wétan (timur laut), kanthi komposisi dhataran ingkang dipunubengi déning sagara lan pagunungan
Pulo Sado ugi kalebet wewengkon Prefektur Niigata
Wujuding wewengkon ingkang kados Pulo Honshu ndadosaken Niigata asring dipunsebat minangka "Honshu alit"
Ing pamérangan géografi ing Jepang, Prefektur Niigata kalebet ing wewengkon Chubu
Prefektur punika kapérang dados 3 laladan géografi inggih punika: Joetsu (Kidul), Chuuetsu (tengah), Kaetsu (Lèr), lan Pulo Sado
Ing Prefektur Niigata punika ugi wonten muara saking Lepen Shinano ingkang dados lèpèn paling dawa ing Jepang
Kutha alit lan désa ingkang wonten ing Prefektur Niigata inggih punika: Kutha Kurosaki saking Distrik Nishikanbara mlebet ing wewengkon Kutha Niigata
Kutha Toyoura saking Distrik Kitakanbara mlebet ing wewengkon Kutha Shibata Kutha Ryotsu kagabung kaliyan sadaya kutha lan désa ing wewengkon Distrik Sado dados kutha Sado
Kutha Suibara lan Yasuda, sarta désa Kyogase lan désa Sasakami (Distrik Kitakanbara) dipungabung dados kutha Agano
Kutha Muika lan Yamato saking Distrik Minamiuonuma dipungabung dados kutha Minamiuonuma
Kutha Horinouchi lan Koide lan désa-désa sakiwa-tengené Hirokami, Irihirose, Sumon, lan Yunotani (sadaya sakingDistrik Kitauonuma) dipungabung dados kutha Uonuma
Kutha Yasuzuka lan désa Maki, Oshima, lan Uragawara (sadaya saking Distrik Higashikubiki) lan kutha Itakura, Kakizaki, Ogata, lan Yoshikawa ugi désa-désa ing Kiyosato, Kubiki, Nakagou lan Sanwa (sadaya saking Distrik Nakakubiki) lan kutha Nadachi saking Distrik Nishikubiki dados kutha Joetsu
KuthaItoigawa dipungabung kaliyan turahan wewengkon Distrik Nishikubiki lan kutha Nou sarta Oumi dados kutha Itoigawa
Préfèktur Okayama Préfèktur Okayama (岡山県, Okayama-ken) punika satunggaling prefektur Jepang ingkang mapan wonten ing sisih kilèn Pulo Honshu ing wewengkon Chugoku
Wewengkon prefektur punika kalebet 90 pulo ageng lan alit ing Laut Pedalaman Seto
Kutha krajanipun wonten ing kutha Okayama
Nalika jaman rumiyin, prefektur punika kawéntar minangka Provinsi Kibi lan wewengkonipun ing sisih wétan Prefektur Hiroshima (Provinsi Bingo), lan kempalan pulo ageng lan alit ingkang sapunika dados wewengkon Prefektur Kagawa
Wiwit saking taun 1989, Prefektur Okayama punika wewengkon kanthi curah jawah ingkang paling andhap ing Jepang saéngga dipunsebat "nagari tansah cerah" ("Hare no kuni")
Prefektur Okayama punika kawéntar mawi carita rakyat Momotaro
Prefektur Okayama winatesan kaliyan Prefektur Hyogo, Prefektur Tottori, Prefektur Hiroshima, lan Prefektur Kagawa
Prefektur punika gadhah garis pasisir kaliyan Laut Pedalaman Seto
Saking tilaran ing situs Gunung Washū, Prefektur Okayama kinten-kinten sampun dinggèni déning manungsa wiwit saking jaman paleolitik Jepang
Ing wulan Fèbruari 2005, fosil pari lan "opal phytolith" saking jaman Jomon kapanggih ing pangedukan situs tumpukan kerang Hikosaki, kutha Okayama
Tilaran ing situs Asanebana ingkang mapan wonten ing prefektur ingkang sami kinten-kinten minangka tilasing wana kanggé nandur pari ing jaman Jomon
Ing jaman kuna, prefektur punika dipunwastani Provinsi Kibi lan kalebet wewengkon Jepang ingkang makmur ugi saged dipunsandingaken kaliyan wewengkon kados Kinai, Kita Kyushu, lan Izumo
Provinsi Kibi lan Kinai damel gayutan "persekuthuan" mawi wewengkon kekuwaosan ingkang sapunika dipunsebat Prefektur Okayama, Prefektur Hiroshima pérangan tengah lan lèr, manéka pulo ageng lan alit ing Prefektur Kagawa, lan laladan Harima ing Prefektur Hyogo
Kibi Makibi lan Wake no Kiyomaro punika politisi ingkang gadhah prabawa ing Jepang wiyosipun provinsi Kibi
Salajengipun provinsi Kibi dipunpecah dados Provinsi Bizen, Provinsi Bitchu, lan Provinsi Bingo
Lajeng Provinsi Mimasaka misah piyambak saking Provinsi Bizen
Wonten ing jaman Heian, laladan punika dados pusat kekuwatan militèr klan Taira
Zaman Meiji dumugi sapunika
Bibar dipunwontenaken sistem prefektur nalika tanggal 14 Juli 1871, Prefektur Okayama dipunbentuk saking tilas wewengkon "han" Okayama, nanging namung mlebetaken wewengkon ingkang rumiyinipun dipunsebat Provinsi Bizen
Provinsi Bitchu lan Bingo ingkang samangké gabung dados Prefektur Oda nembé nggabung malih kaliyan Prefektur Okayama nalika tanggal 10 Dhésèmber 1875
Ing taun salajengipun (18 April 1876), enem distik tilas provinsi Bingo misah saking Prefektur Okayama lan gabung kaliyan Prefektur Hiroshima
Minangka gantosipun, Provinsi Mimasaka ingkang sadèrèngipun mawi nama Prefektur Hōjō dipungabung malih kaliyan Prefektur Okayama
Nalika taun 1963, kutha alit Hinase misah saking Prefektur Okayama lajeng gabung kaliyan kutha Akō ingkang kalebet Prefektur Hyogo
Préfèktur Okinawa Prefektur Okinawa (沖縄県, Okinawa-ken, Basa Okinawa: "Uchinaa-ken") inggih punika prefektur ingkang mapan wonten ing pérangan paling kidul Jepang
Prefektur punika kapérang dados atusan pulo ingkang dipunsebat Kepuloan Ryukyu lan damel rangkéan kepuloan ingkang dawanipun langkung saking 1000 km, antawisipun kidul-kulon Kyushu (pulo paling kidul saking sekawan pulo utama Jepang) lan Taiwan
Kepuloan Senkaku (Kepuloan Diaoyu) ingkang nembé dados sengketa ugi kalebet wewengkon administrasi Prefektur Okinawa
Kepuloan Okinawa sampun dinggèni déning manungsa saking puluhan èwu taun kepengker
Bukti-bukti tuwa dhéwé wontenipun manungsa ing Kepuloan Ryukyu kapanggihaken wonten ing Naha lan Yaese
Nalika kalamangsa Prasajarah Ryukyu ingkang kalampahan puluah èwu taun dumugi abad kapung 12, Ryukyu pikantuk prabawa budaya saking nagara-nagara tangga ing Asia
Periode sajarah Ryukyu sadèrèngipun "invasi" Domain Satsuma dipunwastani kalamangsa Ryukyu Kuno
Ing sangandhaping administrasi Keshogunan Tokugawa, Karajan Ryukyu wonten ing kalamangsa Ryukyu Modern kanthi tandha rikatipun pangembangan seni lan budaya Ryukyu
Tembung "Ryukyu" kapisan dipunsebat wonten ing Buku Sui, nanging sebatan mau saged ugi ateges Taiwan, sanès tumuju ing Kepuloan Ryukyu.#ALIH Basa Jepang ingkang dipun-ginakaken kanggé nyebat pulo punika ya iku "Okinawa" ingkang kapanggih kapisan wonten ing biografi Jianzhen seratan taun 779
Pagesangan masarakat agraris kawiwitan nalika abad kaping 18 lan mekar kanthi alon dumugi abad kaping 21
Amargi Kepuloan Okinawa mapan wonten ing tengahing Laut Cina Timur lan caket kaliyan Jepang, Cina, ugi Asia Tenggara, Karajan Ryukyu mekar minangka nagara dagang ingkang makmur
Wonten ing kalamangsa Karajan Ryukyu ugi dipunyasa "gusuku-gusuku" minangka bètèng sarta papan dalemipun panguwaos
saking abad kaping 15 Karajan Ryukyu kalebet salah satunggaling nagari upeti Kamaharajan Cina
Nalika taun 1609, Karajan Ryukyu dipun"invasi" déning Domain Satsuma ingkang gadhah kuwasos ing wewengkon ingkang sapunika dipunsebat Prefektur Kagoshima
Sanajan taksih nglampahi gayutan nagari upeti kaliyan Cina, Karajan Ryukyu ing sangandhaping kuwaosing Keshogunan Tokugawa lan klan Shimazu saking Satsuma, Karajan Ryukyu kedah sarujuk supados mbayar upeti dhateng keshogunan lan Domain Satsuma
Saking lor-wétan dumugi kidul-kulon, pulo-pulo ingkang wonten pendudukipun ing Kepuloan Ryukyu dipunperang dados tigang gugus kepuloan: Kutha alit lan désa
Wonten ing ngandhap punika pratélan kutha alit lan désa ing saben dhistrik
Dharatan Pulo Okinawa kathahipun asalipun saking terumbu karang saéngga toya jawah minangka kathah guwa-guwa ingkang gadhah peranan ingkang wigati nalika Pertempuran Okinawa
Ing sisih kudil Pulo Okinawa punika wonten jaringan guwa watu kapur wiyar ingkang dipunsebat Gyokusendo
Préfèktur Shiga Prefektur Shiga (滋賀県, "Shiga-ken") inggih punika satunggaling prefektur Jepang ingkang mapan wonten ing sisih lor-wétan Kinki, pulo Honshu
Kutha krajanipun punika Otsu
Prefektur Shiga kalebet salah satunggal saking prefektur ing Jepang ingkang dipunkurung déning dharatan
Ing tengahing wewengkon wonten Tlaga Biwa ingkang manggèni 1/6 wiyaripun wewengkon Prefektur Shiga lan kalebet tlaga ingkang paling wiyar ing Jepang
Kutha-kutha mapan wonten ing sakiwa tengenipun Tlaga Biwa
Prefektur punika mapan wonten ing wewengkon ingkang miturut pamérangan provinsi dangu Jepang ingkang dipunsebat Provinsi Omi
Ing tengahing wewengkon radi lllor|lèr]] wonten Tlaga Biwa ingkang dipunubengi ing sisih kilèn kaliyan Pagunungan Hira, ing sisih lèr kaliyan Pagunungan Nosaka, ing sisih wétan kaliyan Pagunungan Ibuki lan larikan Pagunungan Suzuka
Wonten ing sisih kidul Tlaga Biwa wonten Lembah Ōmi lan perbukitan Minaguchi
Lèpèn-lèpèn kados Lèpèn Ado, Lèpèn Echi, lan Lèpèn Yasu gadhah muara ingkang tumuju ing Tlaga Biwa
Lèpèn Seta punika kalebet satunggaling lèpèn ingkang mili ngliwati Kyoto lan mawi muara ing Lempongan Osaka
Wewengkon ing sakiwa tengenipun tlaga dipunparingi nama kados Kohoku (sisih lèr tlaga), Kosei (sisih kilèn tlaga), Kotō (sisih wétan tlaga), lan Konan (sisih kidul tlaga)
Nalika mangsa adhem wewengkon pérangan lèr langkung adhem lan ugi langkung kathah mandhap salju tinimbang ing wewengkon pérangan kidul ingkang langkung anget
Wonten ing Prefektur Shiga kapérang dados 13 kutha, 5 dhistrik, lan 13 kutha alit
Prefektur Shiga papanipun celak kaliyan kutha-kutha ageng kados Kyoto lan Osaka saéngga kathah dinggèni déning "penglaju"
Sarana transportasi sepur (kereta api) ingkang saé lan pambangunan komplèks griya damel cacahipun penduduk ing Prefektur Shiga tansah nambah terus
Pusat pamukiman penduduk mapan wonten ing pérangan kidul Tlaga Biwa kados kutha Otsu ingkang tetanggan kaliyan Kyoto ugi kutha-kutha ing pérangan wétan Tlaga Biwa (kutha Kusatsu lan Moriyama) ingkang gampil dipun"akses" mawi sepur saking Kyoto
Ing pérangan pasisir kilèn Tlaga Biwa wonten laladan padésan lan papan pariwisata
Préfèktur Shizuoka Préfèktur Shizuoka (静岡県, Shizuoka-ken) inggih punika salah satunggaling prefektur Jepang ingkang mapan wonten ing wewengkon Chūbu, Pulo Honshu
Wewengkon prefektur punika madep ing Samodra Pasifik lan ndawa saking kilèn mangetan
Kutha krajanipun punika ing kutha Shizuoka
Prefektur punika rumiyinipun dipunpérang dados Provinsi Izu, Suruga, lan Totomi
Prefektur punika winatesan kaliyan Prefektur Kanagawa, Prefektur Yamanashi, Prefektur Nagano, lan Prefektur Aichi
Iklim ing Prefektur Shizuoka ndhèrèk pola iklim ing Samodra Pasifik ingkang anget
Ing dhataran andhap namung wonten sakedhik salju ingkang mandhap
Ing sisih lèr wonten Gunung Fuji lan Pagunungan Akaishi ("Minami Alps") kanthi dhuwur rata-rata ing sanginggiling 3.000 m
Wonten ing sisih wétan kathah gunung geni, déné ing pérangan kilèn wonten dhataran inggil
Lèpèn Abe ngliwati bageéyan kidul Jalur Tektonik Itoigawa-Shizuoka ignkang kalebet salah satunggaling "patahan" paling aktif lan mbebayani ing Jepang
Produk tetanèn saking Prefektur Shizuoka ingkang paling kondhang punika teh ijou lan jeruk mikan ("Citrus unshiu" Marc.)
Produk ulam ingkang dados unggulan punika wujud ulam tuna, cakalang, lan urang sakura ("Sergia lucens")
Prefektur meika gadhah kathah papan pariwisata kados Ujung Izu, Pagunungan Akaishi, lan Tlaga Hamana
KuthaAtami, Shizuoka dumugi Ujung Izu, lan laladan sakiwa-tengené Gunung Fuji kalebet laladan wisata lan papan ngaso ingkang ramé
Sepak bola#ALIH Bola voli#ALIH Rugby#ALIH Pranala njawi.
David Packard David Packard (#ALIH) inggih punika salah satunggaling pendiri Hewlett-Packard
Piyambakipun miyos wonten ing Pueblo, Coloradi, pikantuk gelar sarjana mudha saking Unversitas Stanford rikala taun 1934
Sasampun piyambakipun kerja nyambut damel wonten ing General Electric ing Schenectady, New York
Rikala taun 1934, piyambakipun kondur saking New York dhateng Stanford, papan piyambakipun pikantuk gelar master ing babagan teknik elektro wonten ing taun candhakipun
Wonten ing taun ingkanng sami ugi, piyambakipun palakrama kaliyan Lucile Salter, ingkang lajeng kaparingan 4 putra, David, Nancy, Susan, lan Julie
Lucile Salter tilar donya wonten ing taun 1987
Wonten ing taun 1939, piyambakipun lan William Hewlett yasa Hewlett Packard ing garasinipun kanthi modal dhasar antawis 538 dollar AS
Parusahan punika, ing pundi salajengipun kabukti bilih Packard minangka pengelola ingkang trampil lan Hewlett ingkang medalaken manèka inovasi teknologi, ngrembaka dados produsén piranti uji elektro lan piranti pangukur paling ageng ing donya
Parusahan punika lajeng ugi dados produsen utama kalkulator, komputer, lan mesin cetak laser sarta tinta
Packard nyariosaken wonten ing bukunipun “the HP way” bilih nama Hewlett Packard katemtokaken saking "lemparan" koin dados HP sanès PH
Packard njabat minangka Présidhèn Hewlett-Packard saking taun 1947 dumugi 1964, CEO lan Ketua Dewan Direksi saking taun 1964 dumugi 1968, lan Ketua Dewan Direksi saking 1972 dumugi 1993
Nalika piyambakipun séda taun 1996, kepemilikan Packard ing parusahan mau dumugi langkung saking 1 miliar dolar AS
Nalika wiwit njabat nalika taun 1969, Présidhèn Richard Nixon nunjuk Packard minangka Deputi Mantri Pertahanan AS ing sangandhaping Mantri Pertahanan Melvin Laird
Packard njabat dumugi taun 1971, nalika salajengipun Packard ngunduraken diri lan rikala taun candhakipun wangsul malih njabat minangka ketua dewan dirèksi HP
Wonten ing taun 1970-an lan 1980-an, Packard minangka penasihat utama Gedung Putih babagan pengadaan lan pengelolaan pertahanan
Wiwit taun 19'80-an dumugi piyambakipun séda taun 1996, Packard ndedikasikaken sapérangan ageng wekdal lan artanipun wonten ing proyek-proyek filantropi
Dipunwiwiti saking putrinipun Nancy lan Julie, nalika taun 1978 David lan Lucile Packard damel Yayasan Monterey Bay Aquarium
Pasangan punika nyumbang 55 juta Dollar AS kanggé yasa akuarium ingkang énggal, ingkang dipunbuka taun 1984 kanthi èksekutif direkturipun Julie Packard
Wonten ing taun 1987, Packard nyumbang 13 juta dollar kanggé mbiyangun institut panaliten Monterrey Bay Aquarium, lan wiwit wekdal punika Yayasan Packard nyamektakaken 90% anggaran operacional institut mau